ครอบครัวข่าว 3

right|360px
**ครอบครัวข่าว 3** () เป็นหน่วยงานย่อยของกลุ่มบีอีซีเวิลด์ ซึ่งทำหน้าที่ผลิตข่าวสารทุกประเภท เพื่อสนับสนุนรายการโทรทัศน์ประเภทข่าวของสถานีวิทยุโทรทัศน์ไทยทีวีสีช่อง 3 โดยใช้ชื่อนี้เป็นตราสินค้ารวมของรายการข่าวในช่องตั้งแต่วันที่ 1 กรกฎาคม พ.ศ. 2548 เป็นต้นมา และต่อมาขยายออกสู่การผลิตรายการข่าวให้กับช่อง 3 ทั้ง 3 ช่องในระบบดิจิทัล รวมถึงรายการของฝ่ายข่าวเดิมที่ออกอากาศทางช่อง 3 เอชดี มาจนถึงปัจจุบัน

## ประวัติ
ครอบครัวข่าว 3 เริ่มดำเนินงานเป็นครั้งแรกเมื่อวันที่ 1 เมษายน พ.ศ. 2529 หลังจากที่องค์การสื่อสารมวลชนแห่งประเทศไทย (อ.ส.ม.ท.) อนุมัติให้ช่อง 3 ดำเนินการผลิตรายการข่าวได้ด้วยตนเอง โดยก่อนหน้านั้น อ.ส.ม.ท. ผลิตรายการข่าวประจำวัน เพื่อออกอากาศทาง สถานีโทรทัศน์ไทยทีวีสีช่อง 9 อ.ส.ม.ท. และสถานีวิทยุโทรทัศน์ไทยทีวีสีช่อง 3 ไปพร้อมกัน ในเวลา 20:00-20:45 น. ภายใต้ชื่อ **ข่าวร่วม 3 - 9 อ.ส.ม.ท.** ที่ดำเนินการมาตั้งแต่ปี พ.ศ. 2524

ทั้งนี้ ผู้บริหารช่อง 3 ได้เปิดรับสมัครบุคลากรจำนวนมาก เพื่อรองรับการเปิดแผนกใหม่ จนกระทั่งได้ทีมงานรุ่นใหม่มากกว่า 100 คน ภายในเวลาไม่กี่เดือน สำหรับผู้ประกาศข่าวซึ่งเป็นที่รู้จักในขณะนั้น ได้แก่ อาคม มกรานนท์, สิทธิชาติ บุญมานนท์, อภิญญา มาลีนนท์, ชุติมา รอดอยู่สุข, รัตติยากร ริมสินธุ, อภิชาติ หาลำเจียก, จักรพันธุ์ ยมจินดา, สุทธิพงศ์ ทัดพิทักษ์กุล, นัจนันท์ พฤกษ์ไพบูลย์, สาธิต ยุวนันทการุณ เป็นต้น โดยกำหนดคำขวัญว่า **เที่ยงตรง กระชับ ฉับไว**

อนึ่ง ก่อนหน้านั้น ช่อง 3 นำเสนอรายการข่าวมาก่อนแล้วตั้งแต่ปี พ.ศ. 2516 ในข่าวภาคกลางวัน และข่าวโทรพิมพ์ ในเวลา 12.00 - 13.00 น. ส่วนปี พ.ศ. 2519 ช่อง 3 เลื่อนเวลานำเสนอรายการข่าวมาเป็น 19.00 น. พร้อมยกเลิกการออกอากาศข่าวในช่วงเที่ยงวัน และเมื่อวันที่ 17 กรกฎาคม พ.ศ. 2521 ช่อง 3 นำเสนอรายการ ข่าวดาวเทียม ซึ่งถ่ายทอดข่าวต่างประเทศ จากสำนักข่าวระดับโลก ผ่านระบบดาวเทียมอย่างรวดเร็ว ในเวลา 20.20 น. นับเป็นสถานีโทรทัศน์แห่งแรกในประเทศไทยที่มีการถ่ายทอดลักษณะนี้

### วิวัฒนาการ
ครอบครัวข่าว 3 เริ่มนำเสนอข่าวประจำวัน ในปี พ.ศ. 2529 ระหว่างเวลา 19.30 - 20.30 น. ต่อมาเมื่อปี พ.ศ. 2533 เพิ่มช่วงนำเสนอข่าวสั้น โดยในระยะแรกที่เกิดสงครามอ่าวเปอร์เซีย ช่อง 3 ได้เชิญสุทธิชัย หยุ่น บรรณาธิการหนังสือพิมพ์ เดอะ เนชั่น ในขณะนั้น มาวิเคราะห์สถานการณ์ออกอากาศ นับเป็นสถานีแรกที่สุทธิชัยออกรายการ, พ.ศ. 2536 เพิ่มเวลาข่าวประจำวันอีกวันละ 30 นาทีและเพิ่มรายการข่าวสตรีคือรายการ ผู้หญิงอยากรู้ (ต่อมาเป็นรายการ ผู้หญิงอยากรู้ 100 เปอร์เซ็นต์,ผู้หญิง ผู้หญิง,ผู้หญิงถึงผู้หญิงและผู้หญิงยกกำลังแจ๋ว) และในเดือนมกราคม ปีถัดมา (พ.ศ. 2537) เพิ่มรายการภาคเช้า ระหว่างเวลา 06.30-07.00 น.

จากนั้นในปี พ.ศ. 2541 - 2542 ฝ่ายข่าวจึงปรับปรุงชื่อและรูปแบบการนำเสนอข่าวครั้งใหญ่ โดยเพิ่มรายการ **เหตุบ้านการเมือง** ที่มีสถานะเทียบเท่ารายการภาคเช้า, **เที่ยงวันทันเหตุการณ์** ซึ่งเทียบเท่าข่าวภาคเที่ยง, **ข่าวเด่นประจำวัน** ที่มีสถานะเป็นข่าวภาคเย็นและภาคค่ำ และช่วง **สถานการณ์ประจำวัน** (ภายหลังเปลี่ยนเป็น ชีพจรข่าว 3 และ **ระเบียงข่าว 3** โดยมีลักษณะคล้ายกับรายการเก็บตก และ ข่าวนอกลู่ ในปัจจุบัน) นอกจากนี้ ในช่วงข่าวสั้น ก็ได้เปลี่ยนไปใช้ชื่อ **3 นาทีทั่วไทย** **มองโลก** **ทันเหตุการณ์** และ **180 วินาทีข่าว** ซึ่งในระยะแรก มีการตั้งนาฬิกาจับเวลาถอยหลังบนหน้าจอ จาก 180 - 0 วินาทีด้วย (รูปแบบเช่นเดียวกับรายการ 60 Seconds ของช่อง BBC Three ประเทศอังกฤษ) แต่ต่อมาได้ยกเลิกการใช้นาฬิกาไป ซึ่งขณะนั้นเหลือเพียงข่าวสั้นและภายหลังเปลี่ยนเป็น **180 วินาทีข่าว** อีกครั้ง ต่อมาในปี พ.ศ. 2556 เปลี่ยนแปลงการนำเสนอข่าวสั้นใหม่โดยนำเสนอในชื่อว่า **แฟลชนิวส์** จำนวน 5 ช่วง ในวันจันทร์ - ศุกร์ และ 7 ช่วง ในวันเสาร์ - อาทิตย์ จนกระทั่งในปี พ.ศ. 2568 ได้นำรายการแฟลชนิวส์ออก และในปี พ.ศ. 2569 ได้เพิ่มรายการข่าวสั้นขึ้นมาใหม่ออกอากาศในวันจันทร์ - ศุกร์ ในชื่อรายการ **3 ตามติดข่าว** ขึ้นมาแทน

ในเดือนมิถุนายน พ.ศ. 2546 บริษัท เทโร เอ็นเทอร์เทนเมนท์ จำกัด (มหาชน) (ชื่อเดิม บีอีซี-เทโร) ในนามบางกอกการละคอน ร่วมกับฝ่ายข่าวช่อง 3 เพื่อผลิตรายการข่าว ในฐานะสนับสนุนเนื้อหาข่าว โดยมีรายการ **[[เรื่องเล่าเช้านี้]]** และ **โลกยามเช้า** ในช่วงใกล้เคียงกัน ฝ่ายข่าวช่อง 3 ได้ผลิตรายการเองเพิ่มคือ **เช้าวันใหม่**

### ครอบครัวข่าว 3
วันที่ 1 กรกฎาคม พ.ศ. 2548 ฝ่ายข่าวช่อง 3 ร่วมกับ วิบูลย์ ลีรัตนขจร ประธานเจ้าหน้าที่บริหารบริษัท เซิร์ช เอ็นเตอร์เทนเมนท์ จำกัด ผู้ผลิตรายการ 168 ชั่วโมง และประธานกรรมการบริษัท เชิร์ช ไลฟ์ จำกัด ร่วมกันเผยแพร่ตราสินค้าใหม่ของฝ่ายข่าวช่อง 3 **ครอบครัวข่าว 3** เป็นครั้งแรก ซึ่งเป็นการรวบรวมกลุ่มรายการข่าวของช่อง 3 ทั้งหมดไว้ ภายใต้ตราสินค้าเดียวกัน โดยมีสโลแกนว่า "เข้าใจทุกข่าว เข้าถึงทุกคน" โดยในปีนี้มีรายการข่าวทางช่อง 3 เพิ่มขึ้นเป็นจำนวนมาก ประกอบด้วย เรื่องเด่นเย็นนี้ (ร่วมกับเซิร์ชไลฟ์), ข่าววันใหม่ (ร่วมกับ บางกอกการละคอน), ทันโลกกีฬา และ ผู้หญิงถึงผู้หญิง และปีถัดมามีรายการข่าวเพิ่มอีก ได้แก่ 30 Young แจ๋ว เริ่มออกอากาศวันที่ 17 เมษายน พ.ศ. 2549 (ต่อมาใช้ชื่อว่า แจ๋ว และ แจ๋วแฟมิลี่ ปัจจุบัน 2 รายการหลังได้ควบรวมกลายเป็นรายการ ผู้หญิงยกกำลังแจ๋ว) ต่อมาเมื่อวันที่ 5 กรกฎาคม พ.ศ. 2549 มีรายการโต๊ะข่าวบันเทิง และ สีสันบันเทิง ต่อมาเมื่อวันที่ 3 มกราคม พ.ศ. 2550 มีรายการ ช่วยคิดช่วยทำ (ร่วมกับสาระศิลป์ไทยทัศน์) และ รอบทิศทั่วไทย ส่วนวันที่ 7 สิงหาคม พ.ศ. 2551 มีรายการร่วมกับ บริษัท ฮอทนิวส์ จำกัด ของกิตติ สิงหาปัด คือรายการ ข่าว 3 มิติ และ ตรงจุดเกิดเหตุ ทั้งนี้ เมื่อปี พ.ศ. 2550 มีการออกโฆษณาเพื่อประชาสัมพันธ์ตราสินค้าครอบครัวข่าว 3 ด้วย

ช่อง 3 นับเป็นสถานีโทรทัศน์แห่งแรกของประเทศไทย ที่นำเทคโนโลยีกำแพงวีดิทัศน์ (Video Wall) ซึ่งเป็นแผงจอโทรทัศน์ ที่สามารถมีปฏิสัมพันธ์กันระหว่างผู้รายงานข่าวได้ เข้ามาใช้ในการรายงานข่าวภายใต้การดำเนินงานของครอบครัวข่าว 3 โดยเริ่มใช้เป็นครั้งแรกในการรายงานการแข่งขันฟุตบอลชิงแชมป์แห่งชาติยุโรป 2008 ในช่วงเจาะกีฬากับบิ๊กจ๊ะ ของรายการเรื่องเด่นเย็นนี้ เมื่อ 6 มิถุนายน พ.ศ. 2551 ต่อมาในปี พ.ศ. 2552 จึงติดตั้งกำแพงวีดิทัศน์จอเล็กในสตูดิโอชั้น 10 ของรายการเรื่องเล่าเช้านี้เพิ่มเติมอีก 1 ชุด

ในช่วงเดือนตุลาคม พ.ศ. 2557 มีการออกภาพยนตร์โฆษณา Image Campaign ชุด "ข่าว 3 ไม่ต้องรอ" เพื่อตอกย้ำภาพลักษณ์ของครอบครัวข่าว 3 ที่ได้แตกขยายเพิ่มเติมออกไปทำรายการข่าวออกอากาศทั้ง 4 ช่องในเครือเดียวกัน โดยภาพยนตร์โฆษณาชุดนี้มีการนำเพลง "ยามรัก" ของหม่อมราชวงศ์ถนัดศรี สวัสดิวัตน์ มาประกอบ โดยมีผู้ประกาศข่าวของสถานีร่วมแสดงและร้องเพลง ซึ่งผู้ที่ผลิตและควบคุมมิวสิควิดีโอ คือ ไตรภพ ลิมปพัทธ์

ในช่วงปลายปี พ.ศ. 2562 ภายหลังการคืนใบอนุญาตประกอบกิจการทีวีดิจิทัลของช่อง 3 แฟมิลี่ และช่อง 3 เอสดี กลุ่มบีอีซีเวิลด์ได้ปรับปรุงผังรายการของช่อง 3 แอนะล็อก ซึ่งขณะนั้นออกอากาศคู่ขนานกับทีวีดิจิทัลทางช่อง 3 เอชดี เพื่อให้เป็นช่องสาระและบันเทิงที่ดีที่สุดของผู้ชมต่อไป โดยในช่วงแรกเริ่มปรับปรุงจากรายการข่าวก่อน เนื่องจากช่อง 3 เล็งเห็นว่ามีผู้ประกาศข่าวจำนวนมาก และเป็นที่รู้จักของผู้ชมในวงกว้าง โดยมี 5 รายการที่ย้ายจากช่อง 3 แฟมิลี่ และช่อง 3 เอสดี มาออกอากาศทางช่อง 3 เอชดี นอกจากนี้ยังมีการปรับปรุงฉากในห้องส่งของรายการข่าวหลักทั้ง 3 รายการ ซึ่งตั้งอยู่ที่ชั้น 9 ของอาคารมาลีนนท์ และเปิดตัวสโลแกนใหม่ของครอบครัวข่าว 3 คือ "ข่าวจริง ทันเหตุการณ์ พึ่งพาได้" เพื่อให้เป็นรายการข่าวที่ได้รับความนิยมและสร้างประโยชน์ให้กับสังคมอย่างแท้จริง

วันที่ 19 เมษายน พ.ศ. 2564 มีการออกภาพยนตร์โฆษณาอีก 1 ชุด แสดงโดยผู้ประกาศข่าว 5 คน ที่มีเอกลักษณ์และได้รับความนิยมของช่อง 3 เอชดี ที่มีจุดเด่นและบุคลิกในการนำเสนอข่าวที่แตกต่างกัน เป็น "5 พิธีกรข่าว 5 คาแรคเตอร์ 5 การนำเสนอ" โดยเน้นดึงผู้ชมให้กลับมารับชมข่าวของช่อง 3 เอชดี ด้วยวลี "ไม่ว่าคุณจะอยู่ที่ไหน ช่อง 3 อยู่กับคุณ" เพื่อเตรียมความพร้อมในการผลักดันรายการข่าวของช่อง 3 เอชดี ให้มีเรตติ้งอันดับที่ 1 ในทุกรายการและทุกช่องทาง และเพื่อเปิดตัวสรยุทธ สุทัศนะจินดา ผู้ประกาศข่าวคนสำคัญของช่อง 3 เอชดี ในการกลับมาทำหน้าที่ผู้ประกาศข่าวในช่องอีกครั้ง หลังจากได้รับการพักโทษ (ในขณะนั้น) จากการถูกจำคุกในคดีไร่ส้ม และได้รับการแต่งตั้งให้เป็นที่ปรึกษาฝ่ายข่าวให้แก่กรรมการผู้อำนวยการช่อง 3 เอชดี ตั้งแต่วันที่ 1 เมษายน ปีดังกล่าว เป็นต้นมา โดยสรยุทธได้ควบคุมการผลิตภาพยนตร์โฆษณาชุดนี้ทุกขั้นตอนด้วยตัวเอง ก่อนจะกลับมาทำหน้าที่ผู้ประกาศข่าวในช่องตั้งแต่เมื่อวันที่ 1 พฤษภาคม ปีดังกล่าว และสองวันถัดมา (3 พฤษภาคม) ฝ่ายข่าวได้เรียกคืนเวลาของรายการข่าวหลักที่เคยผลิตร่วมกับบริษัทภายนอก มาผลิตเองทั้งหมดภายใต้ตราสินค้า "ครอบครัวข่าว 3" อย่างเต็มรูปแบบ ยกเว้นรายการข่าวสามสี ที่ยังผลิตร่วมกับเซิร์ช ไลฟ์ 

## ตราสัญลักษณ์ของรายการข่าวและฝ่ายข่าว
ในระหว่างออกอากาศ การรายงานข่าวของช่อง 3 จะแสดงกราฟิกที่มุมขวาล่างของจอโทรทัศน์ เป็นตราสัญลักษณ์ของช่อง 3 (ไม่มีอักษรชื่อย่อ อสมท) ถัดไปทางซ้าย มีตัวอักษรสีเหลืองทอง คำว่า ข่าว โดยเมื่อมีการเผยแพร่เว็บไซต์ข่าว www.becnews.com จึงเริ่มแสดงชื่อโดเมนดังกล่าว กำกับอยู่เบื้องล่างของกราฟิกดังกล่าวข้างต้นด้วย ทั้งนี้ตั้งแต่ปี พ.ศ. 2548 ยังคงมีการใช้รูปแบบของกราฟิกดังกล่าวเฉพาะในช่วงข่าวด่วนเท่านั้น แต่ปัจจุบันมีการจัดทำและแสดงกราฟิก สำหรับช่วงข่าวด่วนขึ้นเฉพาะแล้ว จึงมิได้นำมาใช้อีก

ต่อมาตั้งแต่ปี พ.ศ. 2542 ช่อง 3 มีนโยบายเปลี่ยนแปลงรูปแบบการนำเสนอข่าวออกเป็นหลายชื่อรายการในแต่ละช่วงเวลา เช่น เที่ยงวันทันเหตุการณ์, 180 วินาทีข่าว เป็นต้น จึงมีการออกแบบตราสัญลักษณ์เป็นของแต่ละรายการเอง ซึ่งนับเป็นช่องโทรทัศน์แห่งแรกที่สร้างเอกลักษณ์ของการนำเสนอกราฟิกบนหน้าจอในรูปแบบที่แตกต่างจากสถานีอื่น ๆ

## ผู้ประกาศข่าวและผู้รายงานข่าว
### ผู้ประกาศข่าวและผู้รายงานข่าวในปัจจุบัน

### รายการข่าว

### รายการซอฟต์นิวส์, ปกิณกะ และ บันเทิง

### รายการออนไลน์

## ผู้ประกาศข่าวและผู้รายงานข่าวในอดีต

### อดีตผู้ประกาศข่าวที่เคยร่วมงาน
* ชิบ จิตนิยม (ปัจจุบันเป็นสมาชิกวุฒิสภา)
* ณวัฒน์ อิสรไกรศีล (ปัจจุบันดำรงตำแหน่งประธานเจ้าหน้าที่บริหารมิสแกรนด์อินเตอร์เนชันแนล)
* สุทธิชัย หยุ่น (ปัจจุบันเป็นสื่อมวลชนอิสระ)
* นารากร ติยายน (ปัจจุบันเป็นสื่อมวลชนและพิธีกรอิสระ)
* รองศาสตราจารย์เสรี วงษ์มณฑา (ปัจจุบันเป็นสื่อมวลชนอิสระ)
* พิมลวรรณ หุ่นทองคำ (ปัจจุบันเป็นพิธีกรอิสระ)
* พรหมพร ยูวะเวส (ปัจจุบันเป็นพิธีกรอิสระ)
* ยุทธิยง ลิ้มเลิศวาที (ปัจจุบันเป็นสื่อมวลชนอิสระ)
* บุญยอด สุขถิ่นไทย (ปัจจุบันอยู่แนวหน้าออนไลน์)
* กฤษณะ ละไล (ปัจจุบันเป็นผู้บริหารมูลนิธิอารยสถาปัตย์)
* รองศาสตราจารย์สุขุม นวลสกุล (ปัจจุบันเป็นนักวิชาการอิสระ)
* เฉลิมพล ฑิฆัมพรธีรวงศ์ (ปัจจุบันเป็นพิธีกรอิสระ)
* ศกุนตลา เทียนไพโรจน์ (ปัจจุบันจัดรายการที่สถานีวิทยุอีเอฟเอ็มและพิธีกรอิสระ)
* มารุต ชื่นชมบูรณ์ (ปัจจุบันจัดรายการที่สถานีวิทยุอีเอฟเอ็มและพิธีกรอิสระ)
* ภูมิใจ ตั้งสง่า (ปัจจุบันเป็นพิธีกรอิสระ)
* เกตุเสพย์สวัสดิ์ ปาลกะวงศ์ ณ อยุธยา (ปัจจุบันเป็นพิธีกรอิสระ)
* รินลณี ศรีเพ็ญ (ปัจจุบันเป็นนักแสดงอิสระ)
* เจริญพร อ่อนละม้าย (ชื่อเดิม: โก๊ะตี๋ อารามบอย) (ปัจจุบันเป็นพิธีกรอิสระ)
* ภัคจีรา วรรณสุทธิ์ (ปัจจุบันเป็นพิธีกรอิสระ)
* ผู้ช่วยศาสตราจารย์สมเกียรติ อ่อนวิมล (ปัจจุบันเป็นสื่อมวลชนอิสระ)
* ไตรภพ ลิมปพัทธ์ (ปัจจุบันเป็นพิธีกรอิสระ)
* วราวุธ เลาหพงศ์ชนะ (ปัจจุบันเป็นพิธีกรรายการ The List อัศจรรย์ความรู้ ทางช่อง 3 เอชดี)
* ศิริบูรณ์ ณัฐพันธ์ (ปัจจุบันเป็นนักเขียนหนังสือพิมพ์ไทยโพสต์ และเป็นพิธีกรรายการ ชีวิตชีวา)
* ศักดินา รักษ์อุดมการณ์ (ปัจจุบันเป็นสื่อมวลชนอิสระ)
* รณณรงค์ แก้วเพ็ชร์ (ปัจจุบันยุติการทำหน้าที่แล้ว)
* พีรพล เอื้ออารียกูล (ปัจจุบันเป็นสื่อมวลชนและพิธีกรอิสระ)
* ปานระพี รพิพันธุ์ (ปัจจุบันเป็นสื่อมวลชนและพิธีกรอิสระ)
* ชลพรรษา นารูลา (ปัจจุบันอยู่เอ็นบีที 2 เอชดี ในนามเอ็นบีทีเวิลด์)
* ธีรเดช งามเหลือ (ปัจจุบันอยู่ไทยพีบีเอส)
* รุ่งทิพย์ โชติณภาลัย (ปัจจุบันเป็นสื่อมวลชนอิสระ)
* ขวัญชนก เจริญพะกุไพศาล (ปัจจุบันอยู่ทีเอ็นเอ็น ช่อง 16)
* พงศ์สุข หิรัญพฤกษ์ (ปัจจุบันเป็นสื่อมวลชนและพิธีกรอิสระ)
* บรรพต ธนาเพิ่มสุข (ปัจจุบันอยู่ทีเอ็นเอ็น ช่อง 16และพิธีกรอิสระ)
* ธีระ ธัญญอนันต์ผล (ปัจจุบันอยู่ช่อง 8)
* เจก รัตนตั้งตระกูล (ชื่อเดิม: จำเริญ) (ปัจจุบันอยู่ทีเอ็นเอ็น ช่อง 16)
* โชฎิมา จันทร์คง (ปัจจุบันอยู่เนชั่นทีวี)
* กรุณา บัวคำศรี (ปัจจุบันเป็นสื่อมวลชนอิสระ)
* ลิลลี่ แม็คกร๊าธ (ปัจจุบันอยู่ช่องวัน 31 ในนามสำนักข่าววันนิวส์)
* นภจรส ใจเกษม (ปัจจุบันอยู่อมรินทร์ทีวี)
* กมลเนตร นวลจันทร์ (ปัจจุบันอยู่ช่อง 9 เอ็มคอตเอชดี)
* ทิน โชคกมลกิจ (ปัจจุบันอยู่ช่องวัน 31 และจีเอ็มเอ็ม 25 ในนามสำนักข่าววันนิวส์)
* ฐิติกร ทิพย์มณเฑียร (ปัจจุบันอยู่ทีเอ็นเอ็น ช่อง 16)
* วิลาสินี แวน ฮาเรน (ปัจจุบันอยู่เนชั่นทีวี)
* พชร ปัญญายงค์ (ปัจจุบันเป็นพิธีกรอิสระ)
* สุภนันท์ ฤทธิ์มนตรี (ปัจจุบันอยู่เอ็นบีที 2 เอชดี)
* ชาญชัย กายสิทธิ์ (ปัจจุบันอยู่ททบ.5 เอชดี)
* ศุภโชค โอภาสะคุณ (ปัจจุบันอยู่อมรินทร์ทีวี)
* ทวีรัตน์ จิรดิลก (ปัจจุบันอยู่ทีเอ็นเอ็น ช่อง 16)
* เชิงชาย หว่างอุ่น (ปัจจุบันเป็นสื่อมวลชนและพิธีกรอิสระ)
* พิภู พุ่มแก้วกล้า (ปัจจุบันอยู่เนชั่นทีวี)
* สุผจญ กลิ่นสุวรรณ (ปัจจุบันเป็นพิธีกรอิสระ)
* เทพกิจ ฉัตรสุริยาวงศ์ (ปัจจุบันอยู่ช่อง 8)
* ทิฆัมพร อยู่กำเหนิด (ปัจจุบันอยู่ทีเอ็นเอ็น ช่อง 16)
* อาลิซาเบธ แซ๊ดเลอร์ ลีนานุไชย (ปัจจุบันอยู่ทีเอ็นเอ็น ช่อง 16)
* อติชาต วงศ์วุฒิวัฒน์ (ปัจจุบันอยู่เนชั่นทีวี)
* ปิติศักดิ์ เยาวนานนท์ (ปัจจุบันเป็นพิธีกรอิสระ)
* ไอลดา พิศสุวรรณ (ปัจจุบันอยู่เนชั่นทีวีและพิธีกรอิสระ)
* ธนินวัฒน์ พัฒนวีรคุณ (ปัจจุบันเป็นพิธีกรอิสระ)
* อำไพรัตน์ เตชะภูวภัทร (ปัจจุบันเป็นพิธีกรและนักขายอิสระ)
* อรรินทร์ ยมกกุล (ปัจจุบันอยู่จีเอ็มเอ็ม 25 และช่องวัน 31 ในนามสำนักข่าววันนิวส์)
* นพขวัญ นาคนวล (ปัจจุบันเป็นสื่อมวลชนและพิธีกรอิสระ)
* คำรณ หว่างหวังศรี (ปัจจุบันเป็นสื่อมวลชนและพิธีกรอิสระ)
* ธีระ ธัญไพบูลย์ (ปัจจุบันอยู่ท็อปนิวส์)
* วราภรณ์ สมพงษ์ (ปัจจุบันอยู่ไทยรัฐทีวี)
* อรชุน รินทรวิฑูรย์ (ปัจจุบันอยู่ช่องวัน 31 และจีเอ็มเอ็ม 25 ในนามสำนักข่าววันนิวส์)
* นวนันท์ บำรุงพฤกษ์ (ปัจจุบันอยู่ช่องวัน 31 และจีเอ็มเอ็ม 25 ในนามสำนักข่าววันนิวส์)
* สมปอง นครไธสง (ปัจจุบันเป็นผู้สื่อข่าวภูมิภาคหนังสือพิมพ์ไทยโพสต์)
* วีรินทร์ทิรา นาทองบ่อจรัส (ปัจจุบันเป็นสื่อมวลชนและพิธีกรอิสระ)
* อัฟนัน อับดุลเลาะ (ปัจจุบันอยู่ไทยพีบีเอส)
* สายสวรรค์ ขยันยิ่ง (ปัจจุบันเป็นสื่อมวลชนและพิธีกรอิสระ)
* สงกาญ์ อัจฉริยะทรัพย์ (ปัจจุบันเป็นสื่อมวลชนอิสระ)
* พิพัฒน์ วิทยาปัญญานนท์ (ปัจจุบันอยู่ช่องวัน 31 ในนามสำนักข่าววันนิวส์ และพิธีกรอิสระ)
* ชาเคอลีน มึ้นช์ (ปัจจุบันเป็นพิธีกรอิสระ)
* น้ำหนึ่ง สุทธิเดชานัย (ปัจจุบันเป็นนักแสดงอิสระ)
* กนิษฐ์ สารสิน (ปัจจุบันเป็นพิธีกรอิสระ)
* สายฝน ชีช้าง (ปัจจุบันเป็นบรรณาธิการข่าวบันเทิงของช่อง 3 เอชดี และพิธีกรอิสระ)
* อภิสรา เกิดชูชื่น (ปัจจุบันอยู่โมโน 29)

### ผู้ประกาศข่าวที่ถึงแก่กรรมและยุติการทำหน้าที่
* อภิชาติ หาลำเจียก (ถึงแก่กรรมเมื่อวันที่ 15 กันยายน พ.ศ. 2551)
* พิชัย วาศนาส่ง (ถึงแก่กรรมเมื่อวันที่ 8 เมษายน พ.ศ. 2555)
* หม่อมหลวงสุรีย์วัล สุริยง (ถึงแก่กรรมเมื่อวันที่ 25 กันยายน พ.ศ. 2565)
* จักรพันธุ์ ยมจินดา (ถึงแก่กรรมเมื่อวันที่ 15 ตุลาคม พ.ศ. 2567)
* ณัฐวุฒิ ปงลังกา (ถึงแก่กรรมเมื่อวันที่ 30 พฤศจิกายน พ.ศ. 2568)
* อภิญญา มาลีนนท์ (ปัจจุบันยุติการทำหน้าที่แล้ว)
* รัตติยากร ริมสินธุ (ปัจจุบันยุติการทำหน้าที่แล้ว)
* ชุติมา รอดอยู่สุข (ปัจจุบันยุติการทำหน้าที่แล้ว)
* สิทธิชาติ บุญมานนท์ (ปัจจุบันยุติการทำหน้าที่แล้ว)
* สาธิต ยุวนันทการุณ (ปัจจุบันยุติการทำหน้าที่แล้ว)
* โจนัท มกรานนท์ (ปัจจุบันยุติการทำหน้าที่แล้ว)
* อาคม มกรานนท์ (ปัจจุบันยุติการทำหน้าที่แล้ว)
* นนทวัชร์ อนันท์พรจินดา (ปัจจุบันยุติการทำหน้าที่แล้ว)
* สุทธิพงศ์ ทัดพิทักษ์กุล (ปัจจุบันยุติการทำหน้าที่แล้ว)
* วิศาล ดิลกวณิช (ปัจจุบันยุติการทำหน้าที่แล้ว)
* ศศิวรรณ์ เลิศวิริยะประภา (ปัจจุบันยุติการทำหน้าที่แล้ว)
* จินดารัตน์ เจริญชัยชนะ (ปัจจุบันยุติการทำหน้าที่แล้ว)
* ทอแสงรัศมี ถีถะแก้ว (ปัจจุบันยุติการทำหน้าที่แล้ว)
* ตรงศรม์ มณีชาตรี (ปัจจุบันยุติการทำหน้าที่แล้ว)
* ภาณุพล เอกเพชร (ปัจจุบันยุติการทำหน้าที่แล้ว)
* อวัสดา ปกมนตรี (ปัจจุบันยุติการทำหน้าที่แล้ว)
* หม่อมหลวงณัฏฐกรณ์ เทวกุล (ปัจจุบันเป็นสื่อมวลชนอิสระ)
* แอนดี้ เขมพิมุก (ปัจจุบันยุติการทำหน้าที่แล้ว)
* สู่ขวัญ บูลกุล (ปัจจุบันยุติการทำหน้าที่แล้ว)
* แอนดรูว์ บิ๊กส์ (ปัจจุบันยุติการทำหน้าที่แล้ว)
* พัชรศรี เบญจมาศ (ปัจจุบันยุติการทำหน้าที่แล้ว)
* บารมี นวนพรัตน์สกุล (ปัจจุบันยุติการทำหน้าที่แล้ว)
* อดัม แบรดชอว์ (ปัจจุบันยุติการทำหน้าที่แล้ว)
* กฤษฎิน สุวรรณบุปผา (ปัจจุบันยุติการทำหน้าที่แล้ว)
* ธัญญะ วงศ์นาค (ปัจจุบันยุติการทำหน้าที่แล้ว)
* พลวรรธก์ บุญลออ (ปัจจุบันยุติการทำหน้าที่แล้ว)
* พิชัยภูษิต บุตรเนียม (ปัจจุบันยุติการทำหน้าที่แล้ว)
* ชูวิทย์ กมลวิศิษฎ์ (ปัจจุบันยุติการทำหน้าที่แล้ว)
* อานนท์ สายแสงจันทร์ (ปัจจุบันยุติการทำหน้าที่แล้ว)
* เยาวภา บุรพลชัย (ปัจจุบันยุติการทำหน้าที่แล้ว)
* อรรถพล ไก่ทอง (ปัจจุบันยุติการทำหน้าที่แล้ว)
* กิตติพันธุ์ นุตยกุล (ปัจจุบันยุติการทำหน้าที่แล้ว)
* มีสุข คุณดิลกชัยพัฒน์ (ปัจจุบันยุติการทำหน้าที่แล้ว)
* ชนันธร บุญราย (ปัจจุบันยุติการทำหน้าที่แล้ว)
* แคลร์ ปัจฉิมานนท์ (ปัจจุบันยุติการทำหน้าที่แล้ว)
* ปราย ธนาอัมพุช (ปัจจุบันยุติการทำหน้าที่แล้ว)
* อริศรา กาวี (ปัจจุบันยุติการทำหน้าที่แล้ว)
* ยศภัค เวชสวรรค์ (ปัจจุบันยุติการทำหน้าที่แล้ว)
* วรุณรัตน์ กาฬพันธุ์ (ปัจจุบันยุติการทำหน้าที่แล้ว)
* ทัดชา แซ่ตั้น (ปัจจุบันยุติการทำหน้าที่แล้ว)
* โชติพงษ์ วงศ์พนารักษ์ (ปัจจุบันยุติการทำหน้าที่แล้ว)
* ปัญญา นานกระโทก (ปัจจุบันยุติการทำหน้าที่แล้ว)
* รัตตภูมิ นิลศิริ (ปัจจุบันยุติการทำหน้าที่แล้ว)
* เบญจวรรณ ยันตพร (ปัจจุบันยุติการทำหน้าที่แล้ว)
* ศันสนีย์ มีชูสาร (ปัจจุบันยุติการทำหน้าที่แล้ว)
* อลงกรณ์ เหมือนดาว (ปัจจุบันยุติการทำหน้าที่แล้ว)
* อรรณนพ หมั่นพูล (ปัจจุบันยุติการทำหน้าที่แล้ว)
* อานนท์ ศรีเปลี่ยนจั่น (ปัจจุบันยุติการทำหน้าที่แล้ว)
* วันดี วรรณเมธางกูร (ปัจจุบันยุติการทำหน้าที่แล้ว)
* มินดา นิตยวรรธนะ (ปัจจุบันยุติการทำหน้าที่แล้ว)
* บุษกร อังคณิต (ปัจจุบันเป็นสื่อมวลชนอิสระ)
* ทิชา สุทธิธรรม (ปัจจุบันยุติการทำหน้าที่แล้ว)
* ณภัทร พรสินเจริญ (ปัจจุบันยุติการทำหน้าที่แล้ว)
* อิสระพงษ์ เตชะแก้ว (ปัจจุบันยุติการทำหน้าที่แล้ว)
* ประภาภรณ์ ศรีผง (ปัจจุบันยุติการทำหน้าที่แล้ว)
* สถาพร อนุกูล (ปัจจุบันยุติการทำหน้าที่แล้ว)
* วนิดา เพ็งจันทร์ (ปัจจุบันยุติการทำหน้าที่แล้ว)
* นิกร ยิ้มสวัสดิ์ (ปัจจุบันยุติการทำหน้าที่แล้ว)
* อานนท์ มะหิทธิ (ปัจจุบันยุติการทำหน้าที่แล้ว)
* กมลมาลย์ แสนมหาเกษม (ปัจจุบันยุติการทำหน้าที่แล้ว)
* เมธี เมืองแก้ว (ปัจจุบันยุติการทำหน้าที่แล้ว)
* สุรีย์พร เฟื่องสินธุ์ (ปัจจุบันยุติการทำหน้าที่แล้ว)
* สุรพงษ์ วุฒิสินอักษรา (ปัจจุบันยุติการทำหน้าที่แล้ว)
* อัษนัย ปัญญามัง (ปัจจุบันยุติการทำหน้าที่แล้ว)
* จิราพร ม่วงงาม (ปัจจุบันยุติการทำหน้าที่แล้ว)
* สายชล วัชนุชา (ปัจจุบันยุติการทำหน้าที่แล้ว)
* นิลลยา ตรีวรวัฒน์ (ปัจจุบันยุติการทำหน้าที่แล้ว)
* กุณฑีรา ปัจฉิมสวัสดิ์ (ปัจจุบันยุติการทำหน้าที่แล้ว)
* ณัฐธีร์ โกศลพิศิษฐ์ (ปัจจุบันเป็นพิธีกรอิสระ)
* สุธิดา ปล้องพุดซา (ปัจจุบันยุติการทำหน้าที่แล้ว)
* ชัยรัตน์ ถมยา (ปัจจุบันยุติการทำหน้าที่แล้ว)
* โศธิดา โชติวิจิตร (ปัจจุบันยุติการทำหน้าที่แล้ว)
* มนรัตน์ การะเกตุ (ปัจจุบันยุติการทำหน้าที่แล้ว)
* อกนิษฐ์ วิเชียรเจริญ (ปัจจุบันยุติการทำหน้าที่แล้ว)
* ศุภชัย ศรเพลิง (ปัจจุบันยุติการทำหน้าที่แล้ว)
* ณัชชานันท์ พีระณรงค์ (ปัจจุบันยุติการทำหน้าที่แล้ว)
* ศศิชา รัตนถาวร (ปัจจุบันยุติการทำหน้าที่แล้ว)
* สาธนี พรหมบุตร (ปัจจุบันยุติทำหน้าที่แล้ว)
* เพชรี พรหมช่วย (ปัจจุบันยุติการทำหน้าที่แล้ว)
* ภัทริส ณ นคร (ปัจจุบันยุติการทำหน้าที่แล้ว)
* จตุรงค์ สุขเอียด (ปัจจุบันยุติการทำหน้าที่แล้ว)
* สุมนา แจวเจริญวงศ์ (ปัจจุบันยุติการทำหน้าที่แล้ว)
* พิมพ์วิจิตร โสภณ (ปัจจุบันยุติการทำหน้าที่แล้ว)
* ธัญญธร สารสิทธิ์ (ปัจจุบันยุติการทำหน้าที่แล้ว)
* กุลนัดดา ปัจฉิมสวัสดิ์ แอนเดอร์สัน (ปัจจุบันยุติการทำหน้าที่แล้ว)
* นัจนันท์ พฤกษ์ไพบูลย์ (ปัจจุบันยุติการทำหน้าที่แล้ว)
* ลลิตา มั่งสูงเนิน (ปัจจุบันยุติการทำหน้าที่แล้ว)
* กฤต เจนพานิชการ (ปัจจุบันยุติการทำหน้าที่แล้ว)
* กานท์กลอน รักธรรม (ปัจจุบันยุติการทำหน้าที่แล้ว)
* ดนยกฤตย์ แดงหวานปีสีห์ (ปัจจุบันยุติการทำหน้าที่แล้ว)
* ธนวรรณ เถาว์มูล (ปัจจุบันยุติการทำหน้าที่แล้ว)
* นิธินาฏ ราชนิยม (ปัจจุบันเป็นพิธีกรอิสระ)
* เบญจมาลัญช์ ทิพย์ขันทอง (ปัจจุบันยุติการทำหน้าที่แล้ว)
* รสริน ประกอบธัญ (ปัจจุบันยุติการทำหน้าที่แล้ว)
* แพทย์หญิงปรัศวี แสงชาติ (ปัจจุบันยุติการทำหน้าที่แล้ว)
* สรัญธร แก้วเวียงชัย (ปัจจุบันยุติการทำหน้าที่แล้ว)
* อัษฎาวุธ เหลืองสุนทร (ปัจจุบันเป็นนักแสดง นายแบบ พิธีกร ดีเจและผู้กำกับละครอิสระ)
* พัชรินทร์ วิทยาปัญญานนท์ (ปัจจุบันเป็นนักแสดงและพิธีกรอิสระ)
* รัชพงศ์ ทิวะธนเศรษฐ์ (ปัจจุบันเป็นนักแสดง นายแบบและช่างตัดผมอิสระ)
* บุช เลอชาญ (ปัจจุบันเป็นยูทูบเบอร์และพิธีกรอิสระ)
* ปาเมลา ปาสิเนตตี (ปัจจุบันเป็นนักแสดง นางแบบและพิธีกรอิสระ)
* บัญชา ชุมชัยเวทย์ (ปัจจุบันเป็นสื่อมวลชนและพิธีกรอิสระ)

## อัตลักษณ์ประกอบการนำเสนอ
### เพลงประกอบรายการข่าวของช่อง
* พ.ศ. 2529 - พ.ศ. 2537 เพลงประกอบรายการข่าวที่จัดทำเอง
* พ.ศ. 2531 - 30 เมษายน พ.ศ. 2564 เพลงมาร์ชราชวัลลภ (ใช้ในช่วงข่าวในพระราชสำนัก)
* พ.ศ. 2537 - พ.ศ. 2545 เพลงประกอบรายการข่าวที่ดัดแปลงมาจากเพลง Dynamo บรรเลงโดย Walter Murphy ค่ายเพลง : Valentino (ใช้ในช่วง ข่าวสั้น เที่ยงวันทันเหตุการณ์ ข่าวเด่นประจำวัน ข่าวสถานการณ์ประจำวัน และ ชีพจรข่าว 3)
* พ.ศ. 2541 - พ.ศ. 2552 เพลง Reports & Roundups ผู้แต่งเพลง: Andy Quin (PRS) อัลบั้ม: NEWS, BUSINESS AND TECHNOLOGY ค่ายเพลง : De Wolfe Ltd (ใช้ในช่วง 180 วินาทีข่าว)
* พ.ศ. 2545 - พ.ศ. 2548 เพลงประกอบรายการข่าวที่ดัดแปลงมาจากฉบับรุ่นปี พ.ศ. 2537 - 2545 นำมาเรียบเรียงใหม่ มี 3 เวอร์ชั่น ได้แก่
** เวอร์ชั่น 1 (ใช้ในช่วงข่าวเด่นประจำวัน และข่าวสถานการณ์ประจำวัน)
** เวอร์ชั่น 2 (ใช้ในช่วงเที่ยงวันทันเหตุการณ์ และระเบียงข่าว 3)
** เวอร์ชั่น 3 (ใช้ในช่วง นิวส์ ออน ทรี (News On Three) ตั้งแต่ 1 กรกฎาคม พ.ศ. 2547 - 30 มิถุนายน พ.ศ. 2548)
* พ.ศ. 2548 - พ.ศ. 2552 เพลงประกอบรายการข่าวที่จัดทำเอง (ใช้ในช่วง เที่ยงวันทันเหตุการณ์ และ เรื่องเด่นเย็นนี้)
* พ.ศ. 2552 - ปัจจุบัน เพลงประกอบรายการข่าวที่จัดทำเอง (ปัจจุบันใช้ในช่วง เรื่องเด่นเย็นนี้)
* พ.ศ. 2558 - ปัจจุบัน เพลงประกอบรายการข่าวที่ดัดแปลงมาจากฉบับรุ่นปี พ.ศ. 2552 (ปัจจุบันใช้ในช่วง เที่ยงวันทันเหตุการณ์)
* 1 พฤษภาคม พ.ศ. 2564 - ปัจจุบัน เพลงประนตนฤบดินทร์ (ใช้ในช่วงข่าวในพระราชสำนัก)

### กราฟิก

### กรอบล่ามภาษามือ
สืบเนื่องที่ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ออกประกาศเรื่องหลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ พ.ศ. 2556 ซึ่งระบุให้จัดบริการต่าง ๆ เพื่อผู้พิการและผู้ด้อยโอกาส ฝ่ายข่าว ไทยทีวีสีช่อง 3 จึงได้นำเสนอการบรรยายภาษามือในรายการข่าวภาคต่าง ๆ ตั้งแต่วันที่ 16 มิถุนายน พ.ศ. 2557 โดยเริ่มจากรายการเที่ยงวันทันเหตุการณ์ ก่อนจะขยายไปยังรายการข่าวทั้ง 4 ช่องของกลุ่มช่อง 3 โดยปัจจุบัน ช่อง 3 เอชดี นำเสนอกรอบล่ามภาษามือในรายการเที่ยงวันทันเหตุการณ์ และเรื่องเล่าเสาร์-อาทิตย์ (ตั้งแต่วันที่ 1 พฤศจิกายน พ.ศ. 2557) โดยเป็นกรอบพื้นหลังสีเทา ขอบสีขาว อยู่ที่บริเวณมุมล่างขวาของจอโทรทัศน์

### นาฬิกา
โดยปกติแล้วนาฬิกาจะอยู่ทางด้านซ้ายบนของรายการข่าว แต่หากมีพระราชพิธีสำคัญอาจจะอยู่ด้านล่างตราสัญลักษณ์ของพระราชพิธี ยกเว้นรายการเที่ยงวันทันเหตุการณ์และเรื่องเด่นเย็นนี้ เสาร์-อาทิตย์ จะอยู่ด้านล่างของโลโก้ของรายการ และข่าว 3 มิติ อยู่ด้านล่างของโลโก้ของสถานี

## อ้างอิง

## แหล่งข้อมูลอื่น
* 


หมวดหมู่:ข่าวโทรทัศน์ในประเทศไทย
หมวดหมู่:สถานีวิทยุโทรทัศน์ไทยทีวีสีช่อง 3